open-index/open-wikipedia-markdown huggingface dataset:
2025. aasta Tansaania meeleavaldused

**2025. aasta Tansaania valimisprotestid** on meeleavaldused ja rahvarahutused, mis algasid Tansaanias 29. oktoobril 2025. Meelt avaldati samal päeval toimunud valimiste vastu, kuna neid peeti ebaõiglaseks. Protestilaine algas riigi suurimast linnast Dar es Salaamist ning levis sealt teistesse linnadesse. Meeleavaldajad süüdistasid võime valimistulemuste võltsimises, opositsioonierakondade mahasurumises ja politseivägivallas. Julgeolekujõud kasutasid protesteerijate laialiajamiseks tulirelvi ja pisargaasi, rakendati komandanditund. Mitmed riigid hoiatasid oma kodanikke Tansaaniasse reisimise eest.

## Viited
Paduhaigur

**Paduhaigur** (*Ardeola rufiventris*) on haigurlaste sugukonda kuuluv linnuliik.

## Välimus
Paduhaigur on 38–39 cm pikk.

Pea on sinakasmust. Kael ja selja ülaosa on tumehallid. Alaselg on pruunikashall. Tiivad, päranipuala, saba ja alapool on pruunid. Nokk on kollane, nokaots on must. Valjasriba ja silmaümbrus ja silmad on kollased. Jalad on oranžikaskollased.

Emaslinnu sulestik on tuhmimat tooni kui isaslinnul. Alapool on heledam. Kaelal on hele triip. Valjasriba on peaaegu valge. Nokk on helepruun.

Pulmarüüs muutuvad silmad oranžiks, nokk ja valjasriba punaseks ning jalad roosaks.

Noorlinnu sulestik sarnaneb emaslinnu omaga, kuid noorlinnul on peal, kaelal ja rinnal helepruunid triibud.

Udusulis poegade ülapool on hall, alapool on hall või valge. Nokk on kollane, jalad on rohekaskollased.

## Levik
Paduhaigru levila ulatub Keeniast KwaZulu-Natali provintsini, läänes Angola ja Põhja-Namiibiani.

Elavad jõgede ja järvede ääres, lammidel, padurates ning roostikes.

## Toitumine
Toituvad väikestest kaladest, konnadest, koorikloomadest, veeputukatest ja ussidest.

Toitu otsides kõnnivad aeglaselt. Tavaliselt toituvad üksi, vahel kuni 5-linnulistes parvedes. Toituvad päeval, mõnikord ka öösel.

## Pesitsemine
Pesitsevad kolooniates, tihti koos madukaelte, purpurhaigurte, marabute ja roosa-toonekurgedega. Ühes koloonias on tavaliselt 6–30 paari, mõnikord 60–80. Pesa asub maapinnal või 0,5–4 m kõrgusel puu või põõsa otsas. Pesa läbimõõt on 25–35 cm. Pesa on ehitatud pilliroost või okstest ja vooderdatud pillirooga.

Zimbabwes pesitsevad jaanuarist aprillini ja juulist detsembrini, Sambias jaanuarist juunini, Malawis detsembrist jaanuarini, Ugandas aprillist maini, Namiibias septembris. Kurnas on 2–3 sinist muna mõõtmetega 37,7 × 28,6 mm. Pojad saavad lennuvõimeliseks 24 päeva vanuselt.

## Looduslikud vaenlased
Paduhaigru mune söövad musthuigud. Poegi söövad varaanid ja loorkullid.

## Viited

## Välislingid
2025. aasta Tansaania üldvalimised

**2025. aasta Tansaania üldvalimised** olid üldvalimised Tansaanias 29. oktoobril 2025. Valiti president, parlament ja kohalike omavalitsuste volikogud.

Pärast 2021. aastal surnud John Magufulit võimule tulnud Samia Suluhu Hassan valiti presidendiks sisulise opositsioonita. Valimisi iseloomustas poliitiline vägivald, opositsioonipoliitikute arreteerimised ja süüdistused valimistulemuste võltsimises. Valimispäeval puhkesid valimistulemuste ja Suluhu autoritaarsuse vastased meeleavaldused.

## Viited
Väikehaigur (perekond)

**Väikehaigur** (*Butorides*) on haigurlaste sugukonda kuuluv lindude perekond.

Perekonda kuulub neli liiki:
**[[Butorides atricapilla]]*
*galápagose väikehaigur (*Butorides sundevalli*)
*punakael-väikehaigur (*Butorides virescens*)
*väikehaigur ehk rohe-väikehaigur (*Butorides striata*)

## Viited
Monepiskopaat

**Monepiskopaat** ehk **monarhiline episkopaat** on kristlik kohaliku kiriku struktuur, mille korral kohalikku kirikut juhib üksainus piiskop.
See vorm kujunes algkristluses välja alates 2. sajandi algusest ja sai üldiselt valdavaks hiljemalt 3. sajandi keskpaigaks.

1. sajandil ei olnud üldlevinud kohalike kirikute ega ametite struktuuri. Kuigi juba Uues Testamendis räägitakse ametitest — sealhulgas hiljem väljakujunenud ametitest, nagu piiskop, presbüter ja diakon, ei olnud nende ülesanded veel kindlalt määratletud.  Samade isikute kohta võidi kasutada eri sõnu, ilma et sellega oleks kaasnenud kindel ametikord. Paulusest mõjutatud kogudused suhtusid ametiautoriteedi ideesse reserveeritult, sest Paulus rõhutas Püha Vaimu valitsemist, karismade võrdõiguslikkust ja vastastikust allumist. Siiski oli ka Pauluse kogudustes juhtimis- ja eestseismisameteid: esimeses kirjas tessalooniklastele mainib Paulus neid, kes kogudust "Issandas juhatavad" (1Ts 5:12); kirjas roomlastele räägib ta sellest, kes juhatab, (Rm 12:8); kirjas filiplastele kirjutab tervituse "ülevaatajaile ja abilistele" (Fl 1:1); ja Korintose kogudust manitseb ta alistuma Stefanase perele ja neile, kes "aitavad kaasa ja näevad vaeva"(1Kr 16:15,16). Samal ajal kujunes kogudustes, kus oli tugevam juudikristluse mõju, presbüterlik juhtimismudel: koguduse eesotsas seisis oli mitmest vanemast ehk presbüterist koosnev nõukogu ehk presbüterite kogu.

Monepiskopaat kujunes välja nii, et üksikud presbüterid – hiljem üksainus nende seast – hakkasid täitma erilist juhtimise ülesannet. Üksainus piiskop vastutas siis ühe koguduse või osakiriku eest.
Teda toetasid preestrid ja diakonid.

Koos Piibli kaanoni ja usureegliga on monepiskopaat üks neist kolmest normist, mille abil vana kirik püüdis ületada sisemist kriisi, kuhu ta sattus 2. sajandil gnostitsismi, markionismi ja montanismi tõttu.

## Kirjandus
* Carl Andresen jt (toim). *Handbuch der Dogmen- und Theologiegeschichte*, kd. 1: *Die Lehrentwicklung im Rahmen der Katholizität*, 2., ümbertöötatud ja täiendatud trükk, Vandenhoeck &amp; Ruprecht: Göttingen 1998, ISBN 3-525-03269-2, lk 88–91.
* András Handl. Viktor I. (189?–199?) von Rom und die Entstehung des „monarchischen“ Episkopats in Rom. – *Sacris Erudiri. Journal of Late Antique and Medieval Christianity*, 2016, 55, lk 7–56.
Ränna mõis

**Ränna mõis** (saksa keeles *Rennenhof*, ka *Rennemoise*) oli mõis Tartumaal, praeguse Räni aleviku territooriumil.

## Ajalugu
### Varasem ajalugu
Esimesed andmed Ränna mõisa kohta pärinevad 1382. aastast. Teadaolevalt kuulus see parun Alexander Heinrich Odert von Rennele. Ilmselt on tema nimest saanud ka mõisa hilisem nimi *Rennenhof* või suupärasemalt *Rennemoise*.

Ränna mõis on läbi ajaloo kuulunud veel mitmele aadliperekonnale (*[[Bock (Lahmuse)|von Bockid]]* ja *[[Wulf|von Wulffid]]*). Valduse nimeks on olnud ka Leilovi *(Leilhof)* karjamõis, mille järgi on praegu piirkonnas nime saanud Leilovi tee

17. sajandil kandis küla nime *Rennakuella**.* Kunagisest mõisanimest on järel ainult nimi bussipeatusel – kuid sealgi *Ranna*.

### Maareform ja Pargi talu
1919. aasta maareformi järel jaotati mõisa viimase omaniku Marie-Christine Mathilde von Wulffi (ka Tähtvere mõisa omaniku) 442-hektari suurune maavaldus asundustaludeks. Säilinud valitsejamajast (ehitatud 1883) ja kõrvalhoonetest (Ränna mõisa peahoone hävis 1865. aastal tulekahjus) sai Pargi talu, mis oli Eesti Vabariigi esimesel iseseisvusperioodil ümbruskonna suurim majapidamine (183 hektarit). Talu omanik oli perekond Seene.

### Nõukogude periood
1949. aastal moodustati Ränna külas paiknevast kaheksast talust kolhoos Kalev (hiljem Lenini-nimeline), mille keskuseks sai lühiajaliselt endine Pargi talu.

1960. aastatest kandis ümbrus Lemmatsi külanõukogu nime ja oli osaks Eesti Põllumajanduse Akadeemia Ülenurme Õppe- ja Katsemajandi Ropka osakonnast.

Eesti Vabariigi taasiseseisvumisega tagastati ümbruskonna talud endistele omanikele või nende pärijatele.

### Tänapäev
2025. aastast asub endises Ränna mõisa valitsejamajas (häärberis) Pärnumaa Piistaoja talu omaniku Theodor Pooli muuseum. Muuseumi rajaja ja Pargi talu peremehe Alvar Maidla esivanemad on siinmail tegutsenud 18. sajandi algusest.

## Vaata ka
*Räni mõis
*Räni alevik
*Tähtvere mõis
*Theodor Pooli Muuseum

## Välislingid
*https://www.poolimuuseum.ee/muuseumi-lugu
*https://www.kambja.info/54679/eesti-maareformi-isale-ja-touaretajale-on-rani-alevikus-muuseum-avatud/
Üheksa-aastane sõda

**Üheksa-aastane sõda**, ka **Pfalzi pärilussõda**, toimus aastatel 1688–1697 Prantsusmaa kuninga Louis XIV ja üleeuroopalise koalitsiooni "Suure Allianssi" vahel, mida juhtisid Inglismaa kuningas William III, Saksa-Rooma keiser Leopold I, Hispaania kuningas Carlos II, Savoia hertsog Vittorio Amedeo I ja mitmed Saksa-Rooma riigi printsid.

Pärast Pfalzi kuurvürsti Karl II-e surma läks Pfalzi kuurvürstkond perekonna katoliiklikule Neuburgi harule. Louis XIV vennanaise Pfalzi kuurvürsti, Karl I Ludwigi tütre Elisabeth Charlotte, võistlevad nõuded Pfalzile olid ettekäändeks Prantsuse sissetungile Pfalzi aastal 1688, millega algas Pfalzi pärilussõda ehk Üheksa-aastane sõda. 

Sõjategevus toimus enamasti Prantsusmaa piiri lähedal: Hispaania Madalmaades, Reinimaal, Savoia hertsogkonnas ja Kataloonias. 

Ehkki üheksa-aastase sõja tegevus toimus peamiselt Euroopa mandriosas ja ümbritsevates vetes, toimus ka süjategevus Iirimaal ja Šotimaal ning Kuningas Williami sõjas Prantsuse ja Inglise asunike ning nende indiaanlastest liitlaste vahel Põhja-Ameerikas. Iirimaal ja Šotimaal  toimus sõda Inglismaa ja Šotimaa kuninga (1685–1688/1689) James II  ja hilisema Inglismaa kuninga (1689–1702) William III vahel.

Pfalzi pärilussõda võitlustele lõpu tegi aastal 1697 osapoolte jõudude kurnatus, kus Prantsuse kontrolli all olid Hispaania, Madalmaad ja Kataloonia. Siiski andis Louis oma vallutused tagasi ja omandas ainult Haiti. Rijswijki rahulepinguga sai Prantsusmaa Euroopas Alsace’i ja tunnustas William III-t Inglise kuningana.
Mulli udukogu

**NGC 7635** (**Mulli udukogu**, **Sharpless 162** või **Caldwell 11**) on udukogu Kassiopeia tähtkujus. See asub visuaalselt lähedal hajustäheparvele Messier 52. Selle puhul nähtav "mull" on väga massiivse ja kuuma niinimetatud O-tüüpi tähe SAO 20575 (:en:BD+60°2522) poolt ümbritsevasse laiemasse molekulaargaasipilve uuristatud umbes 6-10 valgusaastat laia sfäärilise võrdlemisi tühja alaga. See on ümbritsevat hõredat gaasi enda ees kokku lükanud ning tähe enda kiirgus näib seda seestpoolt helendama ergastavat. Paistab see Mulli sees kõige heledama tähena. 

Mulli udu avastati 1787. aasta novembris saksa-briti astronoomi William Herscheli poolt.

## Vaata ka
*Messier' kataloogi objektide loend

## Viited
Tansaania poliitika

**Tansaania poliitika** teostub Tansaania Ühendvabariigi unitaarse ja presidentaalse demokraatliku vabariigi süsteemis. Kehtib mitmeparteisüsteem, president on riigipea ja valitsusjuht. Täidesaatev võim on valitsusel. Seadusandlik võim on korraga parlamendil ja valitsusel. Suurim erakond on Chama Cha Mapinduzi (CCM, Revolutsiooniline Riigipartei). Kohtud on täidesaatvast ja seadusandlikust võimust sõltumatud.

Aastast 2014 on Tansaania CCM-i presidentide John Magufuli ja Samia Suluhu Hassani ajal liikunud demokraatiast kaugemale ja lähemale üheparteisüsteemile. CCM on opositsiooni maha surunud ja vabu ning õiglaseid valimisi eiranud. Aastal 2022 hindas Economist Intelligence Unit Tansaaniat "hübriidrežiimiks".

## Vaata ka
* Telekommunikatsioon Tansaanias

## Viited
Linkolni roheline

**Linkolni roheline** oli rohelist värvi villane kangas (kalev), mida toodeti kõrgkeskajal Lincolnis Inglismaal. Sellest on tuletatud ka värvitooni nimetus.

Lincoln oli kõrgkeskajal üks tähtsaid kangatootmiskeskusi. Lincolni värvalid värvisid villa sinerõikaga tumesiniseks ja iseloomulik roheline toon anti sellele villa teistkordsel värvimisel reseedast või leetpõõsast saadava kollase värvainega.

Linkolni rohelist mainitakse sageli Robin Hoodi ja tema salga rõivaste värvina. 

## Värvus
Värvitooni on peetud sügavroheliseks kuni tumeroheliseks  . Merriam-Websteri järgi on see keskmine oliivroheline, heledam ja soojem kui metsaroheline.

Veebivärv *Lincoln Green* on jahedatooniline tuhmjas keskmine roheline  .

ISCC-NBS-i värvisõnaraamatu "Color:Universal Language and Dictionary of Names" järgi on värvus *Lincoln Green* keskmine oliivjasroheline või hallikas oliivjasroheline  .

## Allikad
Varaseim kirjalik teade linkolni rohelise kohta pärineb 16. sajandi algusest, 16. sajandi lõpul räägitakse linkolni rohelisest kui minevikku kuuluvast.

Linkolni roheline on laulus "A Lytell Geste of Robyn Hode" (umbes 1510) mainitud paremana kui karjuste hallid, värvimata rõivad:
:*"When they were clothed in Lyncolne grene they kest away their gray".*

Edmund Spenseri "The Faery Queene" (1590) mainib linkolni rohelist vanamoelise metsniku rõivastena:
:*All in a woodmans iacket he was clad*
:*Of Lincolne greene, belayd with silver lace;* (E. Spenser: Faerie Queene 6.2.5, read 6-7)

17. sajandil kirjutab Michael Drayton "Poly-Olbionis" (1612)
:*Whose swains in shepherd's gray, and girls in Lincoln green.* (M. Drayton, Poly-Olbion, xxv, lk 1162)

:*An hundred valiant men had this brave Robin Hood,*
:*Still ready at his call, that bow-men were right good,*
:*All clad in Lincoln green, with caps of red and bine.* (M. Drayton, Poly-Olbion, xxvi, lk 1174)
ja lisab ääremärkusena, et Lincolnis värviti vanasti Inglismaa parimat rohelist. Samuti
:*She's in a frock of Lincoln green, Which colour likes her sight.* (M. Drayton, Eclogue, ix, lk 1432.)

Rahvaballaadis "Robin Hood's Garland", mis esineb sageli 18. sajandi ballaadikogumikes, on linkolni roheline Robin Hoodi ja tema salga meeste rõivavärv:
:*Robin Hood took his mantle from his back,*
:*It was of Lincoln green,*
:*And sent it by tins lovely page*
:*For a present unto the queen.*
Samas ballaadis eristub ta õukonda minnes riietudes sarlakpunasesse:
:*He cloathed his men in Lincoln green,*
:*And himself in scarlet red.*
Sarlakpunane kangas värviti kermesega ja oli oluliselt hinnalisem kui linkolni roheline.

## Kasutamine uusajal
Lincolni roheline võeti aastatel enne Esimest maailmasõda kasutusele vabatahtlike väeosa Lincolnshire'i Yeomanry täisvormiriietuse värvina. Toon oli heledam kui Briti armee teiste rügementide tuhm tumeroheline (nn *rifle green*).

Linkolni roheline oli alates 1913. aastast ka Sherwood Forestersi rügemendi punaste mundrikuubede täiendtoon.

1980. aasta taliolümpiamängudel Lake Placidis kandsid linkolni rohelist riietust oma vabatantsus jäätantsijad Jayne Torvill ja Christopher Dean, kes mõlemad on pärit Nottinghamshire'ist East Midlandsist.

## Viited
Andmete puudulikkus

**Andmepuudulikuks** ( **DD** ) liigitatakse liik, mille Rahvusvaheline Looduskaitseliit (IUCN) on liigitanud liigiks, mis pakub ebapiisavat teavet kaitse nõuetekohaseks hindamiseks.

## Kvalifikatsioon
DD-liike on ehk põhjalikult uuritud, kuid mõnel juhul on liigi arvukuse ja leviku kohta vähe või üldse mitte teavet. See võib viidata ka organismi taksonoomilise klassifikatsiooni ebakindlusele; näiteks IUCN liigitab mõõkvaala "andmete poolest puudulikuks", kuna on tõenäoline, et kaks või enam vaalaliiki on eraldi liigid. 

IUCN soovitab olla ettevaatlik ja vältida liikide liigitamist "andmete puudulikuks", kui andmete puudumine võib viidata ohtlikult madalale arvukusele: "Kui kahtlustatakse, et taksoni levila on suhteliselt piiratud ja taksoni viimasest registreerimisest on möödunud märkimisväärne aeg, võib ohustatud staatus olla õigustatud"  (vt ka ettevaatuspõhimõtet ).

## Vaata ka

* IUCN-i punase nimekirja andmetest puudulikud liigid
* Andmete puudujäägiga kahepaiksete loetelu
* IUCN-i punase nimekirja andmetest puudulikud liigid (Annelida)
* Andmete puudulike lülijalgsete loetelu
* Andmete puudujäägiga lindude loetelu
* IUCN-i punase nimekirja andmetest puudulikud liigid (Cnidaria)
* Andmete puudujäägiga kalade loetelu
* Andmete puudujäägiga putukate loend
* Andmete puudujäägiga selgrootute loetelu
* Andmete puudujäägiga imetajate loetelu
* Andmete puudujäägiga molluskite loetelu
* Andmete puudujäägiga taimede loetelu
* Andmete puudujäägiga roomajate loetelu

## Viited


*
Vivek Ramaswamy

**Vivek Ganapathy Ramaswamy** (sündinud 9. augustil 1985 Cincinnatis) on Ameerika Ühendriikide ettevõtja ja poliitik. Ta asutas aastal 2014 ravimifirma Roivant Sciences ja juhtis seda aastani 2021. Ramaswamy läks poliitikasse, kui ta oli 2024. aasta Vabariikliku Partei presidendi eelvalimistel noorim kandidaat. Ta võttis oma kandidatuuri tagasi ning avaldas toetust Donald Trumpile. Aastal 2025 teatas ta, et plaanib aasta hiljem kandideerida Ohio kuberneriks. Talle avaldasid toetust nii president Donald Trump kui Vabariikliku Partei Ohio osakond.

Vivek Ramaswamy sündis 1985. aastal Cincinnatis Ohios india immigrantide perre. Aastal 2007 lõpetas ta Harvardi Ülikooli bakalaureusekraadiga bioloogias. Aastal 2013 lõpetas ta Yale'i Ülikooli õigusteaduskonna. Ta töötas riskifondis ning asutas aastal 2014 ravimifirma Roivant Sciences. Aastal 2022 asutas ta investeerimisfirma Strive Asset Management.

Ta hoidis poliitikast eemale kuni aastani 2020, kui ta avaldas 2020. aasta presidendivalimiste eel toetust Donald Trumpile. Tema esimene raamat kandis pealkirja "Woke Inc" ning ta väitles telesaadetes vasakpoolse *[[woke]]*-ideloogia vastu. Ta tegi annetusi Vabariiklikule Parteile. Ta kaalus 2022. aasta Senati valimistel Ohios kandideerimist, kuid otsustas siiski loobuda.

Ramaswamy peab end konservatiivseks ameerika rahvuslaseks. Ta on kritiseerinud keskkonna-, sotsiaal- ja juhtimisreforme (ESG), mida ta peab ettevõtlust kahjustavaks. Ramaswamy on vastu positiivsele diskrimineerimisele, mis on tema arvates vastuolus meritokraatia põhimõttega. Novembris 2025 hindas Forbes tema varade väärtuseks 1,5 miljardit dollarit (u 1,3 mld €).

## Viited
Épinal

**Épinal** on linn ja omavalitsusüksus (commune) Prantsusmaal, Vosges’i departemangus, Lorraine’i piirkonnas. Linn on kahe kantoni halduskeskus (chef-lieu), mis kuuluvad Épinali ringkonda (arrondissement). Aastal 2022 elas Épinalis 32 296 inimest.

Linn asub Moseli jõe ääres, umbes 60 kilomeetrit Nancyst lõuna pool. Épinal on Vosges’i departemangu prefektuur.

Épinali Musée de l’Image on pühendatud litograafilistele värvitrükkidele, mille poolest linn on tuntud.

Pärast Prantsuse–Saksa sõda rajatud kindlustussüsteemis, mida tuntakse nime all Séré de Rivières’i süsteem (selle rajaja Raymond-Adolphe Séré de Rivières’i järgi), valiti Épinal üheks kindlustatud paigaks (place fortifiée).

Sotsioloog Émile Durkheim sündis Épinalis aastal 1858.

## Pilte

Pilt:Epinal_Passerelle.jpg|Moseli jõgi


## Välislingid

## Viited
Po-2

**PO-2** (Polikarpov) oli Nõukogude Liidus konstrueeritud tandemistmetega kahekohaline, lahtise (katmata) kabiiniga puitkonstruktiooniga biplaan õppelennuk, algse tähisega U-2, kuni 1944. aastani.

Lennuki jõuallikaks oli viiesilindriline õhkjahutusega tähtmootor M-11, võimsusega 74 kW (100 hp). Pärast Teist maailmasõda ehitatud U-2-d varustati 118 kW mootoriga.

Lennuki tühikaal oli 740 kg ja täislastis 940 kg. Stardi- ja maandumiskiirus oli 80 km/h ja reisikiirus 100–120 km/h. Lennuki õhkutõusmise ja maandumise teekonna pikkus oli 100 m. Teliku ratastel puudusid pidurid.

Kõik Po-2 mõõteriistad olid pneumaatilised, nagu kõrgusnäidik,  kiirusenäidik, või pneumo-mehaanilised nagu pöörangunäitur. Mootori tööd kontrolliti pööretenäidikuga otse mootori väntvõllilt, samuti õlisurve- ja õlitemperatuurinäidiku abil. Po-2 polnud varustatud pimelennu seadmetega.

PO-2 on olnud üks maailmas enim ehitatud lennukitest. Aastail 1928–1960 ehitati PO-2 erinevaid versioone eri riikides kokku ligikaudu 30 000 kuni 33 000 tk.

## Viited
Nure-onna

**Nure-onna** (濡女; "märg naine") on Jaapani yōkai, millel on naise pea ja mao keha. Legendide järgi söövad nad inimesi, kuid neil pole ühtset välimust ega isiksust.

Nure-onna kummitab meredes ja jõgedes. Tema nimi pärineb tema pidevalt märgadest juustest ja teda peetakse mõnikord meremao tüübiks. Edo perioodi illustratsioonid kujutavad teda maokujulise naisena, kuigi selliseid kujutisi klassikalises kirjanduses ei leidu.

## Folkloor
Shimane prefektuuri Iwami piirkonnas on "Nure-onna" saladuslik veeolend, keda kasutab ushi-oni. Ta ilmub mererannas, ulatab kellelegi beebi, keda ta süles hoiab ja naaseb seejärel merre. Seejärel ilmub ushi-oni. Inimene, kellele laps anti, püüab lapse maha visata ja põgeneda, kuid selleks ajaks on laps juba muutunud raskeks kiviks, millest on võimatu vabaneda. Legendi järgi tapab ja sööb ushi-oni selle inimese ära. Seetõttu öeldakse, et kui keegi palub sul last hoida, tuleks enne kindad kätte panna ja põgenedes tuleks kõik, nii laps kui ka kindad, ära visata.

## Mütoloogia
Nure-onna kavatsused on teadmata. Mõnes loos on ta tugev koletis, kes saab oma sabaga puid purustada ja inimesi süüa. Koletis kannab kaasas väikest lapse sarnast pampu, millega ta meelitab ligi oma ohvreid. Kui kaastundlik inimene pakub, et võib last tema eest hoida, lubab nure-onna tal seda teha. Peagi selgub aga, et see polegi laps. Kui inimene püüab kompsu ära visata, muutub see järsku raskeks ja põgenemine muutub võimatuks. Seejärel imeb nure-onna oma pika maokeelega ohvri kehast kogu vere.

Teistes lugudes otsib nure-onna lihtsalt üksindust, peseb juukseid ja reageerib vägivaldselt neile, kes teda segavad. Rokurokubi on nure-onna lähedane sugulane.

## Viited
Ennu Jõulu

**Ennu Jõulu** (23. oktoober 1937	Kehtna vald – 25. juuni 2006 Viljandi) oli eesti kabetaja.

Ta lõpetas Tallinna Kaubandustehnikumi ja töötas Viljandi Kaubastus sporditarvete müüjana.

Ta hakkas kabet mängima 1956. aastal, tema treener oli Ülo Kesker. 

Eesti meistrivõistlustel rahvusvahelises kabes tuli ta neljal korral – aastatel 1965, 1966, 1969 ja 1972 – Eesti meistriks, lisaks võitis 4 hõbemedalit (1960, 1964, 1973, 1977) ja 5 pronksi (1959, 1961, 1962, 1963, 1967). Eesti meistrivõistlustel vene kabes võitis ta hõbemedali 1962. aastal ja pronksi 1957. aastal. 1960. aastal täitis ta meistrikandidaadi järgu ja 1963. aastal meistersportlase järgu.

Ta on maetud Kehtna kalmistule.

## Viited
Eberhard Gustaf Posse (1729–1791)

**Eberhard Gustaf Posse** (1729–1791) oli Possede aadlisuguvõsast pärit mõisaomanik, kellele kuulusid Araksti, Kaubi, Laatre ja Vana-Võidu ja Veelikse mõisad.

## Elulugu
Eberhard Gustaf Posse sündis 1729. aastal Moritz ja Anna Charlotta Posse (sünninimega von Güntersberg) perekonda. 

Posse päris oma isalt Kaubi mõisa, mille ta 1760. aastal Joachim Heinrich von Oettingenile müüs. Lisaks päris ta 1767 koos oma venna Karl Magnus Possega Vana-Võidu mõisa. Vennad jagasin maavaldused omavahel ära, Eberhard Gustaf päris Võidu ning Karl Magnus Karula mõisa. 1765 omandas Eberhard Gustaf ka Laatre ja kaks aastat hiljem Araksti mõisa.

Eberhard Gustaf Posse suri vallalisena 1791. aastal ning on maetud Halliste surnuaeda. 

## Viited


### Kirjandus

* Elgenstierna, Gustaf. *Den introducerade svenska adelns ättartavlor*. 1931.
* Stryk, Leonhard von. *Beiträge zur Geschichte der Rittergüter Livlands*. Kd. 1. Tartu. 1877.
* Stryk, Leonhard von. *Beiträge zur Geschichte der Rittergüter Livlands*. Kd. 2. 1885.
Punakael-väikehaigur

**Punakael-väikehaigur** (*Butorides virescens*) on haigurlaste sugukonda kuuluv linnuliik.

## Välimus
Punakael-väikehaigur on 41–46 cm pikk. Kaalub 200–250 g.

Pea küljed, kael ja rind on punakaspruunid. Kurgu all ja rinnal on valged triibud ja täpid. Selg on tumehall või must. Alapool on pruunikashall või hall. Pealagi on must roheka läikega. Nokk on tumepruun. Silmad on oranžid või kollased. Valjasriba on kollakasroheline. Jalad on kollakasoranžid.

Emaslind on isaslinnust väiksem ja tema sulestik on heledam.

*B. v. anthonyi* on suurem kui *virescens*. *Frazeri* kael on tumedam ja lillakamat tooni. *Bahamensis* on väiksem ja heledam.

Noorlinnu ülapool on peamiselt rohekashall. Pea küljed ja kael on kollakaspruunid pruunide või hallide triipudega. Alapool on pruun või beež. Noka ülapool on tumepruun, alapool kollane. Jalad on rohekaskollased.

Udusulis poegade ülapool on hallikaspruun, alapool on helehall. Nokk on kollane, nokaots on must. Jalad on rohelised.

## Alamliigid ja levik
Liigil on neli alamliiki:
**B. v. anthonyi* (Mearns, 1895) – USA lääneosas ja Baja California osariigi põhjaosas
**B. v. bahamensis* (Brewster, 1888) – Bahama saartel
**B. v. frazari* (Brewster, 1888) – Baja California osariigi lõunaosas
**B. v. virescens* (Linnaeus, 1758) – Ida-Kanadast Panama ja Kariibi mere saarteni

Elavad jõgede ja järvede ääres, soodes, padurates ning mangroovides.

## Toitumine
Toituvad peamiselt kaladest, kuid ka vihmaussidest, kaanidest, putukatest, ämblikest, koorikloomadest, tigudest, kahepaiksetest, sisalikest, madudest ja närilistest.

Toituvad üksikult. Eelistavad kuni 5 cm sügavust vett. Toituvad nii päeval kui öösel. Toitu otsides seisavad paigal või kõnnivad aeglaselt, mõnikord ripuvad pea alaspidi oksa küljes. Kala püüdmiseks võivad söödana kasutada saia, maisi, oksi, lehti, marju ja vihmausse.

## Pesitsemine
Võivad pesitseda nii üksikult kui kolooniates koos teiste haigurlaste, kormoranide, madukaelte ja händturpialidega. Pesa asub manglipuu, avitsennia, männi, nutipõõsa, paju, vahtra või tamme otsas. Pesa on tavaliselt 2 m, mõnikord kuni 10 m kõrgusel. Okstest pesa on 30 cm pikk, 20 cm lai ja 4,5 cm sügav ning selle ehitab emaslind.

USA-s pesitsevad märtsist juulini, Kariibi mere saartel aprillist augustini, Jaliscos maist juunini. Kurnas on 3–5 rohekassinist muna mõõtmetega 37 × 28 mm. Mune hauvad mõlemad vanemad 19–23 päeva. Pojad saavad lennuvõimeliseks 15–22 päeva vanuselt.

## Eluiga
Punakael-väikehaigrud võivad elada 9-aastaseks.

## Looduslikud vaenlased
Punakael-väikehaigru mune ja poegi söövad maod, händturpialid, varesed ja pesukarud.

## Viited

## Välislingid
Věra Křesadlová

**Věra Křesadlová** (28. veebruar 1944 Praha – 5. november 2025 Praha) oli Tšehhi näitleja, laulja ja kunstnik.

Ta sündis Prahas muusikute perekonnas ja õppis dekoratsiooni ning näituste kujundamist Praha rakenduskunsti keskkoolis (Střední uměleckoprůmyslová škola). Õpingute ajal laulis ta amatööransamblis.

Křesadlová alustas näitlemist 1960. aastate alguses. Tema esimeseks oluliseks rolliks oli Miloš Formani filmis "Konkurss" (1963). Ta mängis ka filmis "Intimní osvětlení" (1965) ning teistes Tšehhoslovakkia uue laine filmides. Lisaks tegeles ta laulmise ja kunstiga.

Ta oli abielus filmirežissööri Miloš Formaniga. Neil sündisid kaksikud pojad Petr ja Matěj Forman, kes on tuntud teatrikunstnikud. Hiljem elas Křesadlová koos dramaturgi Jan V. Kratochvíliga, kellega tal on poeg Radim.

Věra Křesadlová suri 81-aastaselt Prahas.

## Viited

## Välislingid
*
Rapid Support Forces

**Rapid Support Forces** (**RSF**; inglise keelest *Kiired Toetusjõud*; araabia keeles قوات الدعم السريع, *Quwwāt ad-daʿm as-sarīʿ*) on Sudaani paramilitaarne rühmitus. Seda juhib Muhammad Hamdan Dagalo Musa (hüüdnimega Hemedti). Sudaani valitsus kasutas RSF-i Darfuri sõjas Janjaweedi üksusena, aastal 2013 koondas valitsus RSF-i Hemedti juhtimise alla ühtseks rühmituseks. Aastal 2021 korraldas RSF koos Sudaani relvajõududega (SAF) riigipööre ning aasta 2023 puhkes RSF-i ja SAF-i vahel kodusõda. 2025. aastaks moodustas RSF oma kontrollitud aladel paralleelvalitsuse.

Ekspertide hinnangul on Rapid Support Forces oma vaadetelt araabia maruravuslased. RSF-i väed on Sudaanis muude rahvuste vastu korda saatnud arvukalt sõjakuritegusid ning paljud nende võitlejad on pärit muudest araabia maadest. RSF-i võitlejad on üldiselt palgasõdurid, kellele makstakse kullakaevandustest ja annetustest saadud tulust. RSF on saatnud oma võitlejaid palgasõduriteks ka võõrriikidesse. Grupeeringu juhtkond on saanud ühtedeks Sudaani rikkaimateks inimesteks. RSF on avalikult olnud islamivastane ning väitnud, et nende riik saab olema sekulaarne põhiõigustega demokraatia. Vaatlejad on suhtunud sellistesse avaldustesse skeptiliselt, arvestades RSF-i reaalseid tegusid.

RSF-i suhted teiste riikidega on keerulised ning üsna salajased. Rühmituse rahastamises ja relvastamises on süüdistatud Araabia Ühendemiraate, selle tõttu on mõned Ameerika Ühendriikide poliitikud avaldanud soovi AÜE-sse relvamüügi keelata. Võitlejaid on RSF värvanud näiteks Tšaadist, ka Tšaadi valitsust süüdistatakse RSF-le relvade ja sõjalise abi saatmises. Tšaad on nende süüdistuste tagasilükkamiseks katkestanud suhted Sudaaniga. ÜRO andmetel kulgevad RSF-i varustusteed läbi Liibüa ning RSF on saatnud oma üksuseid appi Liibüa rahvusarmeele. RSF on osalenud ka Jeemeni kodusõjas Saudi Araabia poolel. Väidetavalt ei olnud Iisraelis Sudaani kodusõja puhkedes ühest arusaama, kumba osapoolt toetada. Välisministeerium oli keskvalitsuse poolt ning Mossad RSF-i mässuliste leeris.

RSF-i on inimsusevastastes kuritegudes, mh mittearaablaste genotsiidis, süüdistanud Rahvusvaheline Kriminaalkohus, Human Rights Watch ja Ameerika Ühendriigid. Sudaani kodusõja ajal on RSF tapnud sadu tuhandeid mittearaablastest tsiviilisikuid, kasutanud süstemaatiliselt seksuaalvägivalda, meelega rahvastikku näljutanud ja rüüstanud ning põletanud elamuid, haiglaid ja pühakodasid. Miljonid inimesed on pidanud selle tõttu kodudest põgenema ning Sudaanis tekkis humanitaarkriis. Dokumenteeritud on naiste massilist vägistamist, sundabielusid, lapssõdurite kasutamist ja sunniviisilist võitlejate värbamist. 2019. aasta riigipöörde käigus tapsid, vägistasid ja arreteerisid nad sadu meeleavaldajaid ja aktiviste ning rüüstasid nende kodusid. 3. juunil 2019 saatsid nad korda Hartumi veresauna, milles tapeti vähemalt 128 inimest.

## Välislingid
* Koduleht
Piiriveekogu

**Piiriveekogu** on jõgi, järv või tehisveekogu, mida mööda kulgeb riigipiir.

Eesti piiriveekogudel liikumisel tuleb arvestada riigipiiri seaduses ja piirirežiimi eeskirjas sätestatut.

Üldisemalt võidakse piiriveekoguks nimetada ka teiste territoriaalüksuste (nt haldusüksuste) piiril asuvaid veekogusid.

## Välislingid
*Piiriveekogule registreerimise iseteeninduskeskkond
*Piiriveekogudel liikumisest Politsei- ja Piirivalveameti veebilehel
*Piiriveekogudel liikumisest kalastusinfo veebilehel
Hans Vaab

**Hans Vaab** (11. märts 1955 – 25. august 1996) oli eesti kabetaja.

Ta lõpetas Haapsalu sanatoorse internaatkooli. Töötas Kuusalu remonditehases, hiljem V.I. Lenini nimelise näidissovhoosis ja Pajusi kolhoosis.

Eesti meistrivõistlustel rahvusvahelises kabes tuli ta kahel korral – aastatel 1978 ja 1979 – Eesti meistriks ja võitis pronksmedali 1975. aastal. Eesti meistrivõistlustel kirikabes (vene kabe) võitis ta pronksmedali 1990. aastal.

## Viited
Ameerika madukael

**Ameerika madukael** (*Anhinga anhinga*) on madukaellaste sugukonda kuuluv linnuliik.

## Välimus
Ameerika madukael on 81–91 cm pikk. Tiibade siruulatus on 120 cm. Nokk on 75–88 mm pikk. Kaalub 1350 g.

Isaslinnu sulestik on peamiselt must. Ülaseljal on valged täpid, tiibadel valged triibud. Sabaots on beež.

Emaslind on väiksem kui isaslind ning tema pea, kael ja rind on beežid.

Noorlinnu sulestik on peamiselt pruunikas.

## Alamliigid ja levik
Liigil on kaks alamliiki:
**A. a. anhinga* (Linnaeus, 1766) – Colombiast ja Trinidadist Põhja-Argentinani
**A. a. leucogaster* (Vieillot, 1816) – Texasest Floridani, lõunas Panamani. Elavad ka Kuubal ja Kaimanisaartel

Põhjapoolsed isendid talvitavad Mehhikos.

Elavad järvede ja aeglase vooluga jõgede ääres ning soodes, vahel ka rannikul.

## Toitumine
Toituvad peamiselt kaladest, kuid ka kahepaiksetest, roomajatest, koorikloomadest, putukatest ja kaanidest.

## Pesitsemine
Pesitsevad kolooniates, tihti koos kormoranide, iibiste ja haigrutega. Emaslind ehitab pesa isase toodud okstest. Pesa asub 1–4 m kõrgusel vee kohal.

Kurnas on 3–5 muna. Mune hauvad mõlemad vanemad 25–28 päeva. Pojad saavad lennuvõimeliseks kuue nädala vanuselt, vanemad hoolitsevad nande eest veel kaks nädalat.

## Eluiga
Ameerika madukaelad on vabas looduses elanud 9-aastaseks, vangistuses 16-aastaseks.

## Viited

## Välislingid
Bisque (värvus)

***Bisque*** on kahvatu-roosakasoranži või sooja roosakasbeeži tooniga veebivärv X11, HTML, SVG ja CSS tarkvaras. Nimetus on tuletatud Prantsuse köögi samanimelisest kreemjast vähisupist.

Värvinimetust on kasutatud ingliskeelses ruumis ka moes ja sisekujunduses, seda peetakse elegantse, sooja, rahuliku, neutraalse ja subtiilsena ning seostatakse ajatu ilu ja luksusega.

Prantsuse keele sõnaraamat "Trésor de la langue française" ja "Centre National de Ressources Textuelles et Lexicales" veebis ei maini *bisque*'i värvinimetusena.

## Vaata ka
* Lõheroosa

## Viited
Valter Lenk

**Valter Lenk** (17. november 1929 Tallinn – 8. veebruar 2020 Tartu) oli eesti korvpallur, spordipedagoog, -tegelane ja -ajaloolane.

Lõpetas 1949. aastal Tallinna 1. Keskkooli ja 1953. aastal Tartu Riiklik Ülikooli (TRÜ) kehakultuuriteaduskonna.

Töötas aastatel 1953–1959 Eesti NSV Spordikomitees riikliku treenerina, oli aastatel 1959–1961 Rahva Hääle reporter, 1962–1973 TRÜ sportmängude kateedri juhataja ja 1973–1992 vanemõpetaja, sai 1990. aastal dotsendi kutse. Oli aastatel 1992–1995 Tartu Ülikooli kehakultuuriteaduskonna spordiosakonna juhataja.

## Sportlasena
Hakkas sportima Keila Spartakis. Oli aastatel 1948 ja 1949 kergejõustikus ja males Harjumaa meister.

Oli 1951. aastal TRÜ korvpallimeeskonnas Eesti NSV meister ja sai NSV Liidu karikavõistlustel 3. koha.

## Sporditegelasena
Oli aastatel 1960–1961 Eesti NSV Korvpalliföderatsiooni presiidiumi aseesimees, 1963–1965 Väravpalliföderatsiooni esimees, 1965–1990 TRÜ Spordiklubi aseesimees ja esimees.

Oli 1992. aastal Eesti Akadeemilise Spordiliidu taasasutajaid. Oli 1997. aastal SELL-i üliõpilasmängude (1923–1940) taaskäivitaja.

## Looming
Koostas spordikavasid, 1956. aasta Melbourne'i ja 1960. aasta Rooma suveolümpiamängude infoteatmiku, avaldas sportmängude ja spordiajaloo teemalisi kirjutisi ning koolide õppematerjale. Oli 1956–1962 Eesti spordi aastaraamatute koostajaid. 

*Taliolümpiamängud (1962, tõlkija)
*Kehaline kasvatus IV–VIII klassile (1973, koostaja ja autoreid)
*Sportmängud. Võistluste süsteemid ja korraldamine (1974)
*Tartu Ülikooli ajalugu II–III (1982, autoreid)
*Korvpall. Minevikust tänapäevani (1988, autoreid)
*Kääriku spordibaasi kujunemise lugu (1997)
*Üliõpilassport Eestis. Kujunemise lugu (1998)
*Korvpall (2002, autoreid)
*Kehakultuuriharidus Tartu Ülikoolis 75 (2003, koostajaid)

## Liikmesus
*1989 Eesti Spordiajaloo Seltsi asutajaliige
**1989–1992 aseesimees
**1999–2001 esimees

## Tunnustus
*1998 – riiklik spordipreemia
*2001 Eesti Spordiajaloo Seltsi auliige

## Välislingid
*
*Haud Tallinna Rahumäe kalmistul
Helger Helemäe

**Helger Helemäe** (17. aprill 1935 – 31. oktoober 2001) oli eesti kabetaja.

Eesti meistrivõistlustel kirikabes (vene kabe) võitis ta 1990. aastal hõbemedali ja 1989. aastal pronksmedali. Eesti meistrivõistlustel vene kabes võitis ta 1967. aastal pronksmedali. Eesti meistrivõistlustel rahvusvahelise kabe välkkabes võitis ta 1963. aastal pronksmedali. Eesti võistkondlikel meistrivõistlustel kabes võitis ta 1987. aastal hõbemedali Harju rajooni võistkonnas ja 1995. aastal pronksi Pärnumaa võistkonnas.

## Viited
Bogside'i lahing

**Bogside'i lahing** (inglise keeles: *Battle of the Bogside*, iiri keeles: *Cath Thaobh an Phortaigh*) olid suured kolm päeva kestnud rahutused, mis toimusid 12.–14. augustil 1969 Derry linnas Põhja-Iirimaal. Tuhanded katoliiklased ja iiri vabariiklased elanikud Bogside'i linnaosas, kes olid organiseerunud Derry kodanikukaitse ühenduseks, sattusid konflikti Kuninglike Ulsteri Politseijõudude (RUC) ja lojalistidega ning sulgesid linnaosa võimude eest. See sündmus vallandas laialdase vägivalla mujal Põhja-Iirimaal, viis Briti vägede sekkumiseni ning seda peetakse sageli kolmkümmend aastat kestnud Põhja-Iirimaa konflikti, mida tuntakse kui *The Troubles*, alguseks.

Vägivald puhkes, kui protestantidest koosnev lojalistlik vennaskond Apprentice Boys marssis mööda katoliiklikust Bogside'ist. RUC tõrjus katoliiklastest rahvahulga tagasi ja tungis Bogside'i, kellele järgnesid lojalistid, kes seejärel ründasid katoliiklaste kodusid. Tuhanded Bogside'i elanikud tõrjusid RUC-i tagasi kivirahe ja bensiinipommidega. Piiramisolukorras elanikud püstitasid barrikaade, seadsid sisse esmaabi punktid ja bensiinipommide töökojad ning raadiosaatemasti, mis asus edastama üleskutseid vastupanule. RUC kasutas Bogside'is pisargaasi ning see oli esimene kord, kui politsei Ühendkuningriigis seda kasutas. Elanikud kartsid, et RUC toob kohale Ulsteri eripolitseijõud, kes seejärel korraldavad katoliiklastest elanike massimõrva.

Iiri maavägi rajas piiri lähedale välihaiglaid ning Iiri valitsus kutsus ÜRO-d üles saatma Derry'sse rahuvalvejõude. 14. augustil saadeti kohale Briti maavägi ning RUC viidi piirkonnast välja. Briti sõdurid ei püüdnud Bogside'i siseneda ning piirkonnast sai niinimetatud keelutsoon nimega Vaba Derry (*Free Derry*). Selline olukord kestis kuni oktoobrini 1969, mil sõjaväepolitseil lubati taas piirkonda siseneda.

## Vaata ka
* Vaba Derry nurk

## Viited
Heli Kelt

**Heli Kelt** (sündinud 12. mail 1957) on eesti tekstiilikunstnik. 

## Elukäik
Heli Kelt on lõpetanud 1975. aastal Tallinna 24. Keskkooli ja 1984. aastal Eesti NSV Riikliku Kunstiinstituudi tekstiili erialal.

Heli Kelt töötas kunstnikuna Tallinna Teadus-tootmiskoondises Mistra, Tallinna Kunstikombinaadis ARS autoritiraaži kunstnikuna ning seejärel vabakutselise kunstnikuna. 

## Liikmesus
Heli Kelt kuulub 1991. aastast Eesti Kunstnike Liitu ja 1993. aastast Eesti Tekstiilikunstnike Liitu. Alates 1998. aastast oli ta tekstiilikunstnike rühmituse Vaba Tahe liige.

## Isikunäitused

*2011 "Värvide süntees", Gustav Wasas gata 2, Raaseborg, Soome
*2008 "Vaarao tütar, Cleopatra", Galerii Vaal, Tallinn, koos Viktor Tõnissooga
*2006 "Oma element", Saaremaa Kunstistuudio, Kuressaare, koos Viktor Tõnissooga
*1995 "Kümme vaadet", rahvusooperi Estonia talveaed
*1990 "Heli Saarnak, vaibad" Tallinna Kunstihoone galerii

## Viited

## Välislingid
* https://tekstiil100.wixsite.com/tekstiil100/heli-kelt
Andorra meedia

''See artikkel räägib Andorra massimeediast.

Andorras oli pikka aega raske käima panna regulaarselt ilmuvaid päevalehti. Väljaandel Valls d'Andorra (1919) oli palju järelkäijaid, aga need olid lühiajalised. Riigi esimene ajaleht El Poble Andorrà hakkas ilmuma 1974 päevalehena, kuid 1977 muutus nädalaleheks. Kaks tähtsamat päevalehte on praegu Diari d'Andorra, mida antakse välja pealinnas, ja El Periòdic d'Andorra, mida antakse välja Escaldes-Engordanys. Peale selle on olemas Bondia ja Més Andorra. Ilmub ka kohalikke ajalehti.

Andorras olid varem rahvusvahelised raadiojaamad, mis tegid saateid naabermaade, eriti Prantsusmaa, kuid mitte Andorra kuulajatele. Esimene neist oli Radio Andorra, mis asutati 1939. Aastal 1958 hakkas Radio Andorrale konkurentsi pakkuma Radio des Vallées, mis kuulus Prantsusmaa ettevõttele Société financière de radiodiffusion (Sofirad), mille enamusosanik oli siis Prantsuse riik. Radio des Vallées võttis 1966 uueks nimeks Sud Radio. Pärast vaidlust kaasvürstide ja Andorra enda võimude vahel Andorra käsutuses olevate raadiosageduste kasutamise üle keeldus Andorra uuendamast Radio Andorra ja Sud Radio ringhäälingulitsentse, mistõttu 1981. aastal mõlemad suleti. 

Pärast seda asutas Andorra rahvusliku raadiojaama ja hakkas tegema telesaateid. Ràdio i Televisió d'Andorra on riigiettevõte, mis on raadio Ràdio Nacional d'Andorra (RNA) ja riigi ainukese telekanali Andorra Televisió (ATV) taga. Mõlemad on katalaanikeelsed. Ettevõte asutati 1989.

Andorras tegutseb üle kümne raadiojaama. Radio Nacional d’Andorra haldab raadiojaamu Radio Andorra ja Andorra Música. Kommertsraadiojaamade seas on Andorra 7 Radio ja Radio Valira. Katoliiklikku raadiojaama Ràdio Principat haldab Urgelli piiskopkond ning see edastab saateid mõlemal pool piiri.

Andorra meediamaastikku mõjutavad suurel määral Hispaania ja Prantsusmaa kanalid, millest paljusid saab Andorras vaadata ja kuulata. 

Uudisteagentuur Agència de Notícies Andorrana (ANA) alustas tööd detsembris 2008.

Andorra meediasisule avaldavad selget mõju ärilised, poliitilised ja usulised huvid. Eriti keeruline on kajastada Andorra pankade tegevust.

## Viited
Eesti 2026. aasta taliolümpiamängudel

**[[Eesti]]** osaleb **[[2026. aasta taliolümpiamängud]]el** Milanos ja Cortina d'Ampezzos. Olümpiamängudele pääses 31 sportlast, kes võistlesid 11 spordialal. Hõbemedali võitis Henry Sildaru *freestyle*-suusatamise rennisõidus.

* *Freestyle*-suusatamine: Grete-Mia Meentalo, Kelly Sildaru, Henry Sildaru
* Iluuisutamine: Niina Petrõkina, Aleksandr Selevko
* Kahevõistlus: Kristjan Ilves, Ruubert Teder
* Kiiruisutamine: Marten Liiv
* Kurling: Marie Kaldvee, Harri Lill
* Laskesuusatamine: Johanna Talihärm, Regina Ermits, Susan Külm, Tuuli Tomingas, Jakob Kulbin, Kristo Siimer, Mark-Markos Kehva, Rene Zahkna
* Lumelauakross: Mai Brit Teder
* Murdmaasuusatamine: Kaidy Kaasiku, Keidy Kaasiku, Mariel Merlii Pulles, Teesi Tuul, Teiloora Ojaste, Alvar Johannes Alev, Karl Sebastian Dremljuga, Martin Himma
* Mäesuusatamine: Hanna Gret Teder, Tormis Laine
* Skeleton: Darta Estere Zunte
* Suusahüpped: Artti Aigro, Kaimar Vagul

## Viited

## Välislingid
*https://www.eok.ee/milano-2026
Privaatladu

**Privaatladu** (ingl. *private warehouse*) on ettevõtte omanduses olev ladu, mida kasutab kauba ja lao omanik või rentnik. Kui ladustatavad kogused on suured ja käitlemismahud ühtlased, on privaatlao omamine üldjuhul kõige kulusäästlikum laopidamise viis. Puuduseks on asjaolu, et privaatlao pidaja kannab pidevalt püsikulude koormat. Sõltumata sellest, kas kaupa on laos vähe või palju, tuleb katta kõik laopidamisega seotud kulud. Privaatladude omanikeks on enamasti püsiva ja suhteliselt stabiilse käibega tootmis- ja hulgimüügi ettevõtted.

Teisalt on võimalus hoiustada kaupu ja teha vajalikke töid laos nii, et laohoone, tõstukid ja muud seadmed kuuluvad laoteenust osutavale ettevõttele. Samuti on ka laopersonal teise ettevõtte palgal. Sel juhul räägitakse laoteenuse ostmisest. Kui laoteenuste osutajal on palju selliseid kliente ja teenuseid laos pakutakse sarnastel tingimustel ning suhteliselt ühesuguse hinnatasemega, räägitakse avalikest ladudest.

## Viited
Aivar Roop

**Aivar Roop** (sündinud 25. veebruaril 1974 Tallinnas) on Eesti omavalitsustegelane ja ettevõtja. 

Kohe pärast Tartu Ülikooli lõpetamist töötas ta Rae vallavalitsuse liikmena ja Eesti Euroopa Liikumise juhina. Ülikooli perioodi jäi ka kaks aastat õpinguid Helsingi Ülikoolis vahetusüliõpilasena, kus ta võttis osa Helsingi Eesti Üliõpilaste Seltsi tööst. Eesti Euroopa Liikumine sai tuntuks kampaaniaga "Jah Euroopa Liidule", mis oli koalitsioon väga erinevatest ühiskonnagruppidest, kes toetasid Eesti liitumist Euroopa Liiduga. Pärast Eesti liitumist Euroopa Liiduga 2004. aastal kutsuti ta tööle Swedbanki, et luua äripanganduse osana EL toetuste sildfinantseerimise valdkond. Ta jätkas ühiskondlikku tööd Eesti Euroopa Liikumise nõukogu liikmena ning oli üks Eesti NATO Ühingu asutajaid ning esimese nõukogu liige. Hiljem töötas ta Ettevõtluse Arendamise Sihtasutuse (EAS) juhtkonna liikmena. juhtides ettevõtluse- ja innovatsioonikeskust. Ta oli üks neist, kes osales nõukogude-aegse pioneeriorganisatsiooni ümberkujundamisel Eesti Lasteorganisatsiooniks (ELO). Oli hiljem seotud ka Eesti Noorteühenduste Liidu asutamisega ning Eesti Arengukoostöö Ümarlaua kokkukutsumisega, mis nüüdisajal kannab nime Terveilm ning mis tegeleb arengukoostöö, maailmahariduse ja jätkusuutliku arenguga. 

2015. aastal asutas ta kaubamärgi Nufnuf, mis toodab tänini omanäolise disainiga tooteid koertele ja kassidele.

Ta töötab Kohila vallavalitsuse arendusjuhi ja vallavalitsuse liikmena. 

Ta on ka Põhja-Eesti Ühistranspordikeskuse juhatuse liige ning Raplamaa Arendus- ja Ettevõtluskeskuse nõukogu liige.
Avalik ladu

**Avalik ladu** (ingl. *public warehouse*) on ladu, mille pidaja-operaator on üldjuhul sõltumatu partner, kes pakub laoteenust kõigile soovijaile ühesugustel alustel ja tingimustel ning ühesuguste/sarnaste teenusehindadega. Koostöö toimub tavaliselt lepingut sõlmimata, vahel ka lühikeseks perioodiks sõlmitud lepingu alusel. Hoiustatavad ja käsitsetavad kaubakogused võivad aja jooksul suuresti erineda. Klientidel, kes tegelevad ainult hooajamüügi kaupadega, ei pruugi teatud perioodil teenusepakkuja laos tooteid üldse olla.

Avaliku lao operaator ei oma üldjuhul ladustatavat kaupa ja enamasti on laoettevõte sõltumatu firmadest, kelle kaupu ta ladustab. Kuna ühed ja samad laotöötajad teenindavad paljusid kliente, on võimalik enamasti leida tasakaal eri klientide kaupade ladustamise ja käsitsemise mahtude vahel ning ühtlustada laotöötajate töökoormust. Kui avaliku lao pidajal on palju erinevaid kliente, kujunevad töökoormus ja hoiustamise mahud laos kokkuvõttes suhteliselt ühtlaseks.

Avalike ladude pidajateks võivad olla ainult laoteenuste pakkumisele pühendunud ettevõtted, kes ei tegutse muudes logistika valdkondades. Levinum on siiski kombinatsioon avaliku lao teenuste ja muude logistikateenuste osutamisest. Avalikud laod on enamasti logistikateenuseid pakkuvatel ettevõtetel – ekspedeerimisettevõtetel, autotranspordiettevõtetel ja sadamaoperaatoritel. Avalikuks laoks on ka terminal, kus toimub saadetiste vahekäsitlemine veoprotsessis enne edasisaatmist.

## Vaata ka
*lepinguline ladu

## Viited
Lepinguline ladu

**Lepinguline ladu** (ingl. *contract warehouse*) on ladu, mis osutab laoteenuseid ühele või mitmele kliendile kirjaliku koostööleppe alusel. Lepinguline laopidaja tegutseb üldjuhul kliendi määratud tingimustel, osutades sageli lisaks tavapärastele laoteenustele erinevaid lisaväärtusteenuseid. Kui kliendil on vaja suuremahulisi laoteenuseid ja soovib, et ladu toimiks täpselt nii, nagu see talle on vajalik, on tegemist lepingulise laoga.

Lepingulist laopidamist määratletakse kui avaliku lao pidamise viisi, mille puhul kliendi ja laopidaja vahel sõlmitud pikaajaline koostööleping näeb ette laopidaja poolset tegutsemist kliendi poolt täpselt määratletud tingimustel (rätsepatöö). Enamasti kaasneb lepingulise laopidamisega ühine riskide jaotamine ja kliendi informeerimine laotoimingute kvaliteedi-, tootlikkuse, efektiivsuse ja kulude tasemest.

Laoteenust ostetakse pikaajalise koostöölepingu alusel, tavaliselt 3–5 aastaks. Pikaajaline leping nõuab laopidajalt sageli selliste täiendavate laoteenuste osutamist nagu pakendamine, sildistamine, kasutusjuhendite lisamine, toodete lõplik koostamine vastavalt kliendi tellimusele jne. Sellistel puhkudel tagab leping kliendile ostetavate teenuste osutamise stabiilsuse teenusepakkuja poolt. Püsisuhe lepingupartneriga annab teenusepakkujale kindluse teha investeeringuid ja kohandada protsesse kliendi soovidele vastavaks.

Sageli pakuvad laoteenuste osutajad nii avalikku kui ka lepingulist laopidamist, samuti ka kombinatsiooni lepingulisest ja avalikust laopidamisest. On saanud tavapäraseks, et suured rahvusvahelised logistikakontsernid pakuvad nii avaliku kui ka lepingulise laopidamise teenust.

Paljud ettevõtted kasutavad kombinatsiooni privaatlaopidamisest ja avaliku lao teenuste ostmisest. Kui ettevõttel on müügihooajal rohkem kaupa, kui oma ladu suudab seda käidelda, ostetakse lühiperioodil lisaks avaliku lao teenust. Kui müügisesoon on möödas, ei vajata enam avaliku lao teenust ja edasi tegutsetakse ainult oma laos. Privaatlaos hoitakse püsivaid kaubamahte, avaliku lao teenuste käive võib aga kõikuda arvestatavas ulatuses. Sel viisil optimeerivad mitmed ettevõtted oma laopidamise kulusid, viies need madalaimale võimalikule tasemele.

Laopidamise kolme alternatiivi vahel valides peaks otsustaja suutma hinnata eri otsustega kaasnevaid riske. Avaliku ja lepingulise lao teenuste ostmisega kaasnevad tavaliselt kliendile suuremad riskid kui privaatlao pidamisega. Samal ajal võib äririsk olla mõõdukas lepingulise lao puhul, kus klient jälgib pidevalt laoteeninduse taset ja kvaliteeditaseme langemisel alla kokkulepitud piiri on valmis teenusepakkuja toimingutesse sekkuma.

## Viited
Lavendlisinine

**Lavendlisinine** on siniste värvitoonide hulka kuuluv kahvatu lillakassinine värvus, mis sarnaneb heleda lavendli või igihalja õie värvusega (värvinimetused *Lavender Blue* ja *Periwinkle* 'igihali' on inglise keeles sünonüümsed).

Lavendlisinist värvust kirjeldatakse pastelse, tüüne, tasakaaluka, värskendava ja rahustavana.

Värvinimetust on eesti keeles kasutatud näiteks tekstiilide ja aksessuaaride värvuse kirjeldamiseks.

## Pildid

Vinca minor Nashville.jpg|Igihalja (*Vinca minor*) õied
Lavanda y mariposa orilla de laguna Tinaja.jpg|Lavendli õied


## Vaata ka
* Lavendlililla
* Linaõissinine

## Viited